
Për disa shtesa dhe ndryshime në udhëzimin nr. 10, datë 6.9.2011 “Për përpunimin e të dhënave personale në kuadër të shërbimeve hoteliere”

Në mbështetje të shkronjës “c” të pikës 1 të nenit 30 dhe të shkronjës “ç” të pikës 1 të nenit 31 të ligjit nr. 9887, datë 10.3.2008 “Për mbrojtjen e të dhënave personale”, të ndryshuar,

Udhëzon:

Në udhëzimin nr. 10, datë 6.9.2011 “Për përpunimin e të dhënave personale në kuadër të shërbimeve hoteliere”, bëhen shtesa dhe ndryshimet si vijojnë:
I. Pas titullit të ligjit “Për mbrojtjen e të dhënave personale”, shtohen fjalët si vijojnë:
“i ndryshuar me ligjin nr. 48/2012”.
II. Në pikën 1 të kreut II togfjalëshi “kërkohen dhe regjistrohen” ndryshohet në “mblidhen dhe përpunohen”.
III. Pika 2 e kreut II ndryshohet si vijon:
“Hoteli nuk duhet të përhapë ose të vendosë në dispozicion, të dhënat personale ndonjë pale të tretë pa pëlqimin e shprehur qartë me shkrim të klientit nëse qëllimi nuk ka lidhje me shërbimet e kërkuara prej tij.”
IV. Në pikën 3 të kreut II togfjalëshi “Deklaruar qartë” ndryshohet me togfjalëshin “shprehur qartë me shkrim”.
V. Në pikën 1 të kreut III fjala “mbledh” ndryshohet me fjalën “përpunojë”.
VI. Në pikën 4 të kreut III fjalia e parë ndryshon si vijon:
“Hoteli ruan të dhënat personale vetëm për një periudhë kohore që është e nevojshme me qëllim ofrimin e rezervimit të tij dhe strehimit apo shërbimeve të tjera të kërkuara.”
VII. Në paragrafin e kreut IV, fjala “qartësisht” ndryshohet me togfjalëshin “qartë me shkrim”.
VIII. Në aneksin 1 “Dhënia e pëlqimit për kopjimin e kartave personale të identitetit ose të dokumenteve të udhëtimit”, fjala “shpërndajë” ndryshohet me fjalën “përhapë”.
IX. Pas kreut IV shtohet një paragraf i ri me këtë përmbajtje:
“Moszbatimi i kërkesave të këtij udhëzimi, përbën shkelje të ligjit “Për mbrojtjen e të dhënave personale” dhe dënohet sipas nenit 39 të tij”.
Ky udhëzim hyn në fuqi menjëherë dhe botohet në Fletoren Zyrtare.

